ಕಾಲೇಜು ಪ್ರವೇಶಾತಿ ಮೆರಿಟ್ ಲಿಸ್ಟ್ ನಲ್ಲಿ ಸನ್ನಿ ಹೆಸರು ಟಾಪ್ ಲಿಸ್ಟ್ ನಲ್ಲಿ! ಇವರಿಂದ ಪ್ರಕಟಿಸಲಾಗಿದೆ News Alert ಕೊಲ್ಕತ್ತಾ : ಪಶ್ಚಿಮ ಬಂಗಾಳದ ಕಾಲೇಜು ಒಂದರ ಪ್ರವೇಶಾತಿ ಮೆರಿಟ್ ಲಿಸ್ಟ್ ನಲ್ಲಿ ನೀಲಿತಾರೆ ಸನ್ನಿ ಲಿಯೋನ್ ಅವರ ಹೆಸರು ಕಾಣಿಸಿಕೊಂಡಿದ್ದು, ಆಡಳಿತ ಮಂಡಳಿಯು ಪೊಲೀಸರಿಗೆ ದೂರು ನೀಡಿದೆ. ಇಲ್ಲಿಯ ಬರಾಸತ್ ಸರ್ಕಾರಿ ಕಾಲೇಜಿನ ಇಂಗ್ಲೀಷ್ ಅನರ್ಸ್ ಪಟ್ಟಿಯಲ್ಲಿ ಸನ್ನಿ ಲಿಯೋನ್ ಹೆಸರು ಮೂರನೇ ಸ್ಥಾನದಲ್ಲಿ ಕಾಣಿಸಿಕೊಂಡಿದೆ. ಅಮೆರಿಕದ ನೀಲಿ ತಾರೆ ಡ್ಯಾನಿ ಡೇನಿಯಲ್ ಮತ್ತು ಮಾಜಿ ನೀಲಿ ತಾರೆ ಮಿಯಾ ಖಾಲಿಫಾ ಅವರ ಹೆಸರು ನೋಂದಣಿ ಸಂಖ್ಯೆಯ ಸಮೇತ ಕಾಣಿಸಿಕೊಂಡಿದೆ. ಇದು ಕಿಡಿಗೇಡಿಗಳ ಕೃತ್ಯ ಎಂದು ಅವರ ವಿರುದ್ಧ ಕ್ರಮ ಕೈಗೊಳ್ಳಬೇಕು ಎಂದು ಆಡಳಿತ ಮಂಡಳಿ ದೂರು ದಾಖಲಿಸಿದೆ. ತೃಣಮೂಲ ಛಾತ್ರ ಪರಿಷದ್ ನಿಂದ ನಡೆಯುತ್ತಿರುವ ಕಾಲೇಜ್ ವಿದ್ಯಾರ್ಥಿಗಳ ಸಂಘಟನೆಯೊಂದು ಮತ್ತೊಂದು ಪ್ರತ್ಯೇಕವಾದ ಎಫ್ ಐಆರ್ ದಾಖಲಿಸಿದೆ. ಶುಕ್ರವಾರ ದಕ್ಷಿಣ 24 ಪರಗಣ ಜಿಲ್ಲೆಯ ಬುಡ್ಗೆ ಬುಡ್ಗೆ ಕಾಲೇಜಿನ ಇಂಗ್ಲೀಷ್ ಅನರ್ಸ್ ವಿಷಯಕ್ಕಾಗಿ ಆಯ್ಕೆಯಾದ 157 ವಿದ್ಯಾರ್ಥಿಗಳ ಪೈಕಿಯಲ್ಲಿ ಸನ್ನಿ ಲಿಯೋನ್ ಹೆಸರು 151ನೇ ಸ್ಥಾನದಲ್ಲಿ ಕಾಣಿಸಿಕೊಂಡಿತ್ತು. ಕಿಡಿಗೇಡಿಗಳು ಈ ರೀತಿಯ ಕೃತ್ಯ ಮಾಡುತ್ತಿದ್ದಾರೆ ಎಂದು ವಿದ್ಯಾರ್ಥಿ ಸಂಘಟನೆ ಆರೋಪಿಸಿ, ತನಿಖೆಗೆ ಒತ್ತಾಯಿಸುತ್ತಿದೆ.